Source: https://www.minzp.sk/OU-TN-OSZP1-2013/00633-2/SD.html
Timestamp: 2019-07-22 09:43:06+00:00

Document:
OU-TN-OSZP1-2013/00633-2/SD
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2013/00633-2/SD
Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal dňa 8. 11. 2013 správne konanie, ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Vojenského technického a skúšobného ústavu Záhorie (kontaktná adresa: VTSÚ Záhorie, 905 24 Senica).
Predmetom konania podľa § 89 ods. 2 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrany prírody a krajiny“) je žiadosť o predĺženie platnosti rozhodnutia č. KÚŽP/2012/312/1978/SD z 13. 6. 2012. Vyššie uvedeným rozhodnutím bola povolená výnimka zo zakázaných činností podľa § 67 písm. h) o ochrane prírody a krajiny v znení neskorších predpisov zo zákazu vjazdu motorovým vozidlom v zmysle § 13 ods. 1 písm. a) uvedeného zákona za hranicami zastavaného územia obce v k. ú. Lubina v území s 2. stupňom ochrany v CHKO Biele Karpaty. Žiadosť bola zdôvodnená potrebou merania pokrytia rádiovým signálom VVP Záhorie pre potreby skúškovej činnosti a prevádzku mobilného prevádzača s občasným využitím na ďalšie dva roky. Predmetná lokalita zahrňuje úsek cesty medzi Holubyho chatou a vysielačom Veľká Javorina.
Pôvodné rozhodnutie bolo vydané na dobu určitú, s platnosťou do 30. 12. 2014. Žiadosť bola na náš úrad doručená dňa 8. 11. 2013, čím bola splnená časová podmienka na predĺženie rozhodnutia v zmysle § 89 ods. 2 písm. c) zákona o ochrane prírody a krajiny.
Orgán ochrany prírody upovedomuje o začatí konania aj združenia s právnou subjektivitou, ktoré o to písomne požiadali v súlade s ustanoveniami § 82 ods. 6 zákona o ochrane prírody a krajiny. Tieto sa môžu v súlade s § 82 ods. 3 uvedeného zákona do 7 dní od zverejnenia tohto oznámenia na internetovej stránke www.tn.ouzp.sk (sekcia Dokumenty) písomne alebo elektronicky prihlásiť za účastníka konania.

References: § 1
 § 4
 § 89
 § 67
 § 13
 § 89
 § 82
 § 82